**বোমারু বিটল** হল স্থল পোকা (ক্যারাবিডে) ব্রাচিনিনি, পাউসিনি, ওজানিনি বা মেট্রিনি উপজাতির - মোট ৫০০টিরও বেশি প্রজাতির মধ্যে সবেচেয়ে সুপরিচিত তাদের প্রতিরক্ষা ব্যবস্থার জন্য। যখন বিরক্ত হয় তারা একটি গরম বিষাক্ত রাসায়নিক স্প্রে বের করে দেয় পেটে থেকে গুলিবর্ষণ করার মত শব্দে।

স্প্রেটি দুটি হাইপারগোলিক রাসায়নিক যৌগ, হাইড্রোকুইনোন এবং হাইড্রোজেন পারক্সাইডের মধ্যে বিব্রিয়া থেকে উৎপাদিত হয়, যা পোকার পেটের দুটি গ্রন্থিতে সংরক্ষণ করা হয়। যখন হাইড্রোকুইনোনস এবং হাইড্রোজেন পারক্সাইডের জলীয় দ্রবণ "ভেস্টিবুলে "পৌঁছায় ( আইসনারের শব্দ), তখন অনুঘটকগুলি হাইড্রোজেন পারক্সাইডের পচন এবং হাইড্রোকুইনোনের অক্সিডেশনকে সহজ করে।  বিক্রিয়া থেকে তাপ মিশ্রণটিকে পানির স্ফুটনাঙ্কের কাছাকাছি নিয়ে আসে এবং গ্যাস উৎপন্ন করে যা ইজেকশনকে চালিত করে। ক্ষতিগ্রস্থ পোকামাকড় আক্রমণের জন্য মারাত্মক হতে পারে। কিছু বোমারু বিটল স্প্রেকে বিভিন্ন দিকে নিঃসরণ করতে পারে।

বিটলের অস্বাভাবিক প্রতিরক্ষা ব্যবস্থাকে কিছু সৃষ্টিবাদী দাবি করেছেন যে তারা যাকে অপরিবর্তনীয় জটিলতা বলে তার একটি উদাহরণ,  যদিও এটি বিবর্তনীয় জীববিজ্ঞানীরা খণ্ডন করেছেন।

বাসস্থান
--------

 অস্ট্রেলিয়ান বোমারু বিটল (*Pheropsophus verticalis*)
বোমারু বিটল অ্যান্টার্কটিকা ছাড়া সমস্ত মহাদেশে বাস করে।  তারা সাধারণত নাতিশীতোষ্ণ অঞ্চলে বনভূমি বা তৃণভূমিতে বাস করে কিন্তু ডিম পাড়ার জন্য আর্দ্র জায়গা থাকলে অন্য পরিবেশে পাওয়া যেতে পারে।

আচরণ
----

বোমারু বিটলের বেশিরভাগ প্রজাতিই শ্বাপদ এবং তাদের লার্ভাও।

অ্যানাটমি
---------

পেটের অগ্রভাগে দুটি বড় গ্রন্থি খোলা থাকে। প্রতিটি গ্রন্থি একটি পুরু প্রাচীরযুক্ত ভেস্টিবুল দ্বারা গঠিত যা ভেস্টিবুলে রেখাযুক্ত সিক্রেটরি কোষ দ্বারা উৎপাদিত ক্যাটালাসেস এবং পেরোক্সিডেসের মিশ্রণ ধারণ করে। উভয় গ্রন্থিই একটি পাতলা-প্রাচীরযুক্ত এবং সংকোচনযোগ্য জলাধার দ্বারা গঠিত যা হাইড্রোকুইনোনস এবং হাইড্রোজেন পারক্সাইডের জলীয় দ্রবণ ধারণ করে।

প্রতিরক্ষা ব্যবস্থা
-------------------

বিটল যখন হুমকি বোধ করে তখন এটি একটি কপাটিকা খোলে যা জলাধার থেকে জলীয় দ্রবণকে দ্বার পর্যন্ত পৌঁছাতে দেয়। দ্বার প্রাচীরের আস্তরণে থাকা ক্যাটালেসগুলি হাইড্রোজেন পারক্সাইডের পচনকে সহজ করে তোলে, যেমনটি নিম্নলিখিত তাত্ত্বিক বিক্রিয়ায়:

{\displaystyle {\ce {H2O2(aq) -> H2O(l) + 1/2O2(g)}}}
পেরোক্সিডেস এনজাইমগুলি হাইড্রোকুইনোনগুলিকে কুইনোনে (বেনজিন-১,৪-ডায়লকে ১,৪-বেনজোকুইননে এবং একইভাবে মিথাইল হাইড্রোকুইনোনের জন্য) অক্সিডেশনের সুবিধা দেয়, যেমনটি নিম্নলিখিত তাত্ত্বিক বিক্রিয়ায়:

{\displaystyle {\ce {C6H4(OH)2(aq) -> C6H4O2(aq) + H2(g)}}}
পরিচিত নিট বিক্রিয়া, যা আরও তাত্ত্বিক বিক্রিয়ারে জন্য হিসাব:
{\displaystyle {\ce {H2(g)}}} and {\displaystyle {\ce {1/2O2(g)}}}

পূর্ববর্তী বিক্রিয়ায় উৎপন্ন দ্রব্য হল:

{\displaystyle {\ce {C6H4(OH)2(aq) + H2O2(aq) -> C6H4O2(aq) + 2H2O(l)}}}
Benzoquinone
এই বিক্রিয়াটি খুবই এক্সোথার্মিক এবং নির্গত শক্তি মিশ্রণের তাপমাত্রা ১০০° সে. এর কাছাকাছি বাড়ায়, এতে প্রায় এক পঞ্চমাংশ মিশ্রণ বাষ্পীভূত হয়। ফলস্বরূপ চাপ তৈরির ফলে বিক্রিয়ক স্টোরেজ চেম্বারগুলির প্রবেশদ্বার ভালভগুলি বা কপাটিকা গুলো বন্ধ হতে বাধ্য হয়, এইভাবে বিটলের অভ্যন্তরীণ অঙ্গগুলিকে রক্ষা করে। ফুটন্ত, দুর্গন্ধযুক্ত তরল একটি বহির্গমণ কপাটিকার মাধ্যমে নিঃসরিত হয়, একটি জোরে পপিং বা গুলিবর্ষণ করার মত শব্দ সহ। পোকাটির গ্রন্থিগুলি পর্যাপ্ত হাইড্রোকুইনোন এবং হাইড্রোজেন পারক্সাইড সঞ্চয় করে যাতে সে রাসায়নিক স্প্রে প্রায় ২০ বারের মত ছাড়তে পারে। কিছু ক্ষেত্রে এটি একটি শিকারী হত্যার জন্য যথেষ্ট।  পোকাটি স্প্রে এর প্রধান উপাদান হল ১,৪-বেনজোকুইনোন, যা চোখ এবং মেরুদণ্ডী প্রাণীদের শ্বাসযন্ত্রের জন্য বিরক্তিকর।

বিক্রিয়াকারী অংশে বিক্রিয়কদের প্রবাহ এবং পরবর্তী নির্গমন প্রায় ৭০টি স্পন্দনের একটি ধারাবাহিকে প্রতি সেকেন্ডে প্রায় ৫০০টি স্পন্দন হারে ঘটে। ঘটনার পুরো ক্রমটি এক সেকেন্ডের একটি ভগ্নাংশ সময় নেয়। এই স্পন্দনগুলি পুনরাবৃত্ত ক্ষুদ্র বিস্ফোরণ সৃষ্ট হয় যা সংরক্ষণ করা গ্রন্থির উপর ক্রমাগত চাপ এবং প্রতিক্রিয়া অংশ নিয়ন্ত্রণকারী কপাটিকা দোলক খোলা এবং বন্ধের ফলাফল। এই স্পন্দিত প্রক্রিয়াটি পোকাটির বেঁচে থাকার জন্য উপকারী কারণ সিস্টেমটি একটি ধ্রুবক বেগে স্প্রে বের করার জন্য পেশীর পরিবর্তে চাপ ব্যবহার করে, বিটলটি শক্তি সঞ্চয় করে। এছাড়াও, ভেস্টিবুল বা দ্বারে নতুন বিক্রিয়কদের পুনঃপ্রবর্তন যেখানে এনজাইমগুলি সংরক্ষণ করা হয়, চেম্বারের তাপমাত্রা হ্রাস করে, যার ফলে তাপীয় বিকৃতি থেকে পারক্সিডেস এবং ক্যাটালাসেসকে রক্ষা করে। 

সাধারণত পোকাটি তার শরীরকে ঘুরিয়ে দেয় যাতে নির্গমক ছিদ্র যা কিছু প্রতিক্রিয়া ট্রিগার করে তার দিকে নির্দেশ করে। কিছু আফ্রিকান বোবারু বিটল গ্রন্থি ২৭০° দিয়ে ঘুরতে পারে এবং কীটপতঙ্গের পায়ের মধ্যে চাপ দিতে পারে, যথেষ্ট নির্ভুলতার সাথে বিস্তৃত দিকগুলিতে তরল নিষ্কাশন করতে পারে।

প্রতিরক্ষা ব্যবস্থার বিবর্তন
----------------------------

বিটলের অনন্য প্রতিরক্ষা ব্যবস্থার সম্পূর্ণ বিবর্তনীয় ইতিহাস অজানা, তবে জীববিজ্ঞানীরা দেখিয়েছেন যে সিস্টেমটি প্রাকৃতিক নির্বাচনের ক্রমবর্ধমান ধাপে অন্যান্য বিটলের মধ্যে পাওয়া প্রতিরক্ষা থেকে বিকশিত হতে পারে।   বিশেষত, কুইনোন রাসায়নিকগুলি হল স্ক্লেরোটিনের একটি অগ্রদূত, একটি বাদামী পদার্থ যা বিটল এবং অন্যান্য পোকামাকড় দ্বারা উৎপাদিত হয় তাদের এক্সোস্কেলটনকে শক্ত করতে।  কিছু বিটল অতিরিক্ত দুর্গন্ধযুক্ত কুইনোন, হাইড্রোকুইনোন সহ, তাদের ত্বকের নীচে ছোট ছোট থলিতে সংরক্ষণ করে শিকারীদের বিরুদ্ধে প্রাকৃতিক প্রতিরোধক হিসাবে — সমস্ত ক্যারাবিড বিটলের এই ধরনের ব্যবস্থা থাকে। কিছু বিটল অতিরিক্তভাবে হাইড্রোজেন পারক্সাইড মিশ্রিত করে, যা কোষের বিপাকের একটি সাধারণ উপজাত, হাইড্রোকুইনোনের সাথে; বেশিরভাগ কোষে বিদ্যমান কিছু ক্যাটালেস প্রক্রিয়াটিকে আরও দক্ষ করে তোলে। রাসায়নিক বিক্রিয়া তাপ ও চাপ উৎপন্ন করে এবং কিছু পোকা চামড়ার উপর রাসায়নিক পদার্থগুলোকে ধাক্কা দেওয়ার জন্য পরবর্তীটিকে কাজে লাগায়; এটি *মেট্রিয়াস কন্ট্রাক্টাস* বিটলের ক্ষেত্রে, যা আক্রমণের সময় ফেনাযুক্ত স্রাব তৈরি করে।  বোমারু বিটল জলাধার থেকে ফুটো হওয়া রোধকারী পেশীগুলি অতিরিক্তভাবে একটি কপাটিকা তৈরি করে যা বিষের আরও নিয়ন্ত্রতিত নিঃসরণ এবং স্রাবের দিকের উপর আরও ভাল নিয়ন্ত্রণের জন্য।  

বোমারু বিটলের প্রতিরক্ষা ব্যবস্থার বৈশিষ্ট্যগুলির অনন্য সমন্বয়—প্রবল প্রতিক্রিয়া, ফুটন্ত-গরম তরল এবং বিস্ফোরক নিঃসরণকে সৃষ্টিবাদী এবং বুদ্ধিমান নকশার প্রবক্তারা অপরিবর্তনীয় জটিলতার উদাহরণ বলে দাবি করেছেন।  জীববিজ্ঞানী যেমন ট্যাক্সোনমিস্ট মার্ক আইজাক উল্লেখ করেন যে প্রক্রিয়াটির ধাপে ধাপে বিবর্তন সহজেই ঘটতে পারে।

তথ্যসূত্র
---------

1. 1 2 3  Aneshansley, D.J.; Eisner, T. (১৯৬৯)। "Biochemistry at 100° C: Explosive Secretory Discharge of Bombardier Beetles (Brachinus)": 61–63। ডিওআই:10.1126/science.165.3888.61। পিএমআইডি 17840686।
2. 1 2  Stanley A. Rice (২০০৭)। *Encyclopedia of Evolution*। Infobase Publishing। পৃষ্ঠা 214। আইএসবিএন 978-0-8160-5515-9।
3. 1 2  Isaak, Mark (৩০ মে ২০০৩) [1997]। "Bombardier Beetles and the Argument of Design"। *TalkOrigins*। সংগ্রহের তারিখ ৩ আগস্ট ২০১৮।
4. ↑  "See the Amazing Way a Beetle Survives Being Eaten"। *National Geographic News* (ইংরেজি ভাষায়)। ২০১৮-০২-০৬। সংগ্রহের তারিখ ২০২০-০৯-১৭।
5. ↑  "Bombardier Beetle"। *Animal Facts & Photos*। Dallas Zoological Society। ২০০৪। ২০১১-০৭-০৮ তারিখে মূল থেকে আর্কাইভ করা। সংগ্রহের তারিখ ২০১০-০৭-১৭।
6. ↑  Eisner ও Aneshansley 1999
7. ↑  Dean, J.; Aneshansley, D.J. (১৯৯০)। "Defensive Spray of the Bombardier Beetle: A Biological Pulse Jet": 1219–21। ডিওআই:10.1126/science.2349480। পিএমআইডি 2349480।
8. ↑  Piper, Ross (২০০৭)। *Extraordinary Animals: An Encyclopedia of Curious and Unusual Animals*। Greenwood Press। আইএসবিএন 978-0-313-33922-6।
9. 1 2  Weber CG (Winter ১৯৮১)। "The Bombardier Beetle Myth Exploded"। National Center for Science Education: 1–5।
10. 1 2  Isaak, Mark (মে ৩০, ২০০৩)। "Bombardier Beetles and the Argument of Design"। *TalkOrigins Archive*।
11. ↑  Brunet, P.C.J.; Kent, P.W. (১৯৫৫)। "Mechanism of sclerotin formation: The participation of a beta-glucoside": 819–820। ডিওআই:10.1038/175819a0। পিএমআইডি 14370229।
12. ↑  Eisner, T.; Aneshansley, D.J. (২০০০)। "Spray mechanism of the most primitive bombardier beetle (*Metrius contractus*)": 1265–75। ডিওআই:10.1242/jeb.203.8.1265। পিএমআইডি 10729276।
13. ↑  ইউটিউবে Irreducible complexity cut down to size — GrrlScientist (১৭ জানুয়ারি ২০১১)। "Irreducible complexity cut down to size"। *The Guardian*। This video specifically focuses on debunking the so-called "irreducible complexity" of the favourite examples used by creationists; the eye, the bombardier beetle, the venus flytrap and bacterial flagella.

বহিঃসংযোগ
---------

* Eisner, T.; Aneshansley, D.J. (আগস্ট ১৯৯৯)। "Spray aiming in the bombardier beetle: Photographic Evidence": 9705–9। ডিওআই:10.1073/pnas.96.17.9705 অবাধে প্রবেশযোগ্য। পিএমআইডি 10449758। পিএমসি 22274 অবাধে প্রবেশযোগ্য।
* Genus *Brachinus* — BugGuide.net
* Hesselberg T (৬ নভেম্বর ২০০৭)। "Exploding beetles suggest a new pressure relief valve and fluid discharge system"। Life of science।
* "Claim CB310: Bombardier beetle evolution"। *TalkOrigins Archive*।
* Isaak, Mark (মে ৩০, ২০০৩)। "Bombardier Beetles and the Argument of Design"। *TalkOrigins Archive*।
* BBC (১৯৯৯)। "'Bull's-eye beetle' (*Stenaptinus insignis*)"। *BBC News*। : 3 photos, 1 micrograph, 1 b/w illustration